Norsk Redaktørforening

Styremøte Trondheim 2017-06-12

RKN

***Sak 2017-26 – Kommende møter og arrangementer***

Siden styremøtet 4. april er det gjennomført ett kurs i NR kompetanse – ”Slik unngår du å bli felt og dømt – og slik inngår du minnelige ordninger”. Kursledere var Bernt Olufsen og NRs generalsekretær og ass. generalsekretær. Kurset hadde sju deltakere som var til stede fysisk, fire som fulgte kurset digitalt samt at lenke til lukket gruppe på facebook med streaming fra kurset også ble delt med NR-styrets medlemmer. Totalt har vi nå testet streaming på tre av årets kurs i NR kompetanse. Tilbakemeldingene har stort sett vært positive, men noen av deltakerne som er fysisk til stede har gitt tilbakemelding om at terskelen for å snakke åpent blir litt høyere med ”usynlige” kursdeltakere og fordi man må bruke håndholdt mikrofon. NR-sekretariatet vil evaluere opplegget med Oslo Business Memo som hadde ansvaret for streamingen. Neste kurs i NR kompetanse er ”Digital publisering – unngå fallgruvene” 26. september.

En knapp uke før Medieleder 2017 er det 172 påmeldte. Det er ca 50 færre enn en uke før fjorårets konferanse i Bergen. [Her er deltakerliste og program.](http://www.nored.no/Redaktoernyheter/Medieleder-2017-tillit-ledelse-utvikling-og-jubileumsfest) Det har vist seg noe vanskeligere å skaffe deltakere til konferansen i Trondheim. Fra mange av de større mediehusene som vanligvis deltar med 4-5 NR medlemmer i Bergen, deltok ofte kun sjefredaktør denne gang. Det skyldes sannsynligvis en kombinasjon av tidspunktet for konferansen, at mange velger å prioritere Nordiske Mediedager i Bergen og at mediehusene generelt prioriterer strengere når det gjelder deltakelse på konferanser. Det har også vært krevende å skaffe deltakere til workshopen med Justin Ferrell 14. juni. Pr nå er det kun 14 deltakere her. Det er nå invitert bredt til denne [workshopen i kombinasjon med tech-seminaret](http://www.nored.no/Redaktoernyheter/Techseminar-workshop-om-design-thinking-14.-juni) samme dag, og NR-styrets medlemmer oppfordres til å spre informasjon om dette gode tilbudet som også vil være egnet for utviklere, journalister og redaksjonelle ledere på ulike nivå. Som styret tidligere er informert om, har MBL og NR fått støtte fra STUP til workshopen.

15. juni arrangerer Oslo Redaktørforening kurs for sommervikarer i samarbeid med Oslo Journalistklubb og nødetatene i Oslo. [Les mer her.](http://www.nored.no/Redaktoernyheter/Send-sommervikarene-paa-kurs2)

Sekretariatet var representert på verdenskongressen til International Prss Institute (IPI) i Hamburg 18.-20. mai. Ved åpningen av konferansen markerte 300 redaktører og journalister sin protest mot Tyrkias fengsling av pressefolk. Nyhetsredaktør i NTB, Ole Kristian Bjellaanes ble gjenvalgt i styret for IPI.

NR-sekretariatet vil også være representert på Global Editors Networks konferanse, GEN Summit i Wien 21.-23. juni. I år har sekretariatet valgt å ikke reise på World Editors Forum i Durban siden konferansen ble arrangert uken før landsmøtet.

NR vil være representert sammen med de øvrige medieorganisasjonene på Arendalsuka. Fredag 18. august arrangeres et presseetisk gameshow der ungdom får prøve seg som redaktør. [Les mer her.](http://www.arendalsuka.no/event/user-view/4371?redir=%23eidx_16) I tillegg jobbes det med to debatter 17.- og 18. august – sannsynligvis en mediepolitisk debatt og en sesjon som handler om åpenhet om pasientjournaler.

Det er lagt opp til et kort møte med det nye styret rett etter landsmøtet. Sekretariatet orienterer nærmere i styremøtet.

En oversikt over deltakere på møter i NR-regi de siste ti årene følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

Rullerende oversikt over NRs møter, og enkelte andre relevante arrangementer. Sist oppdatert 2017-06-07

|  |  |  |  |  |
| --- | --- | --- | --- | --- |
| År | Dato | Sted | Arrangement – tema | Merknader |
| 2017 |  |  |  |  |
|  | **Tirsdag 13. juni** | **Trondheim** | **Medieleder17 + NRs landsmøte** |  |
|  | **Onsdag 14. juni** | **Trondheim** | **Tech-seminar + workshop** |  |
|  | Torsdag 15. juni | Oslo | Kurs for sommervikarer | Arr: OR, OJ og nødetetane |
|  | Ons 21. - fred 23. juni | Wien | GEN Summit | Global Editors Network |
|  | Mand 14.-lørd 19. aug | Arendal | Arendalsuka |  |
|  | Fred 25.-lørd 26. aug | Stavanger | Sommerkonferansen |  |
|  | Tirsdag 26. september | Oslo | NR Kompetanse: Digital publisering |  |
|  | Tirsdag 10. oktober | Oslo | NR Kompetanse: Opphavsrett |  |
|  | Onsdag 11. oktober | Oslo | NR Kompetanse: Digitalt kildevern |  |
|  | Tirsdag 17. oktober | Oslo | NR Kompetanse: Kræsjkurs for desken |  |
|  | Fred 27.-sønd 29. okt | Lillestrøm | Gull & Gråstein |  |
|  | **Tirsd. 31. oktober** | **Bergen** | **Styremøte** |  |
|  | **Onsdag 1. - 2. nov** | **Bergen** | **Høstmøte** |  |
|  | Fred 10.-sønd 12. nov | Tromsø | Svarte Natta |  |
|  | **Tirsdag 5. desember** | **Oslo** | **Styremøte med julemiddag** |  |
| 2018 | Onsdag 17. januar | Oslo | Velkomstseminar |  |
|  | Tirsdag 6. februar | Oslo | Medierettsseminar (årlig) |  |
|  | **Tirsdag 6. februar** | **Oslo** | **Styremøte** |  |
|  | **Tirsdag 20. mars** | **Oslo** | **Styremøte** |  |
|  | Fred 13. – sønd 15. april | Tønsberg | SKUP-konferansen |  |
|  | Fred 13.-sønd 15. april | Bodø | LLA-landsmøtet |  |
|  | **Tirsdag 1. mai** | **Bergen** | **Styremøte/kom-sammen-arr** |  |
|  | **Onsdag 2. mai** | **Bergen** | **NRs vårmøte** |  |
|  | Onsdag 2.-fred 4. mai | Bergen | Nordiske Mediedager |  |
|  | **Tirsdag 5. juni** | **Oslo** | **Styremøte (hvis behov)** |  |
| År | **Dato** | **Sted** | **Arrangement - tema** | Merknader |
|  | **Onsd 19.-fred 21. sept** | **?** | **NT-styrets strategiseminar** |  |
|  | **Søndag 4. november** | **Oslo?** | **Styremøte** |  |
|  | **Mand 5. - tirsd 6. nov** | **Oslo?** | **Høstmøte** |  |
|  | **Tirsd 4. desember** | **Oslo** | **Styremøte** |  |
|  |  |  |  |  |

Vedlegg 1

Deltakere på møter i NR-regi i perioden 2007-2017

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| Vårmøtet | 186 | 153( Bg) | 110 | 130 (Bg) | 99 | 125 (Bg) | 120 | 125 (Bg) | 119 (Bg) | 139 (Bg) |  |
| Høstmøtet | 80 (Sta) | 122 | 110 (Gm) | 107 | 850 (Lih) | 100 | 110 (Gm) | 100 (Gm) | 127(Oslo) | 142 (Oslo) |  |
| Bli en bedre redaktør I | 8 | 12 | 7 | 7 |  |  |  |  |  |  |  |
| Bli en bedre redaktør II | 10 | 11 | 10 | \* | 10 |  |  |  |  |  |  |
| Velkomstseminar | 23 | 34 | 30 | 20 | 12 | 32 | 18 | 25 | 16 | 20 | 11 |
| Mellomlederseminar | 13 | 13 | - | - |  |  |  |  |  |  |  |
| Komp: Innsyn |  |  |  | 13 | 8 | 10 | 5 | - | 8 | - |  |
| Komp: Rettslige rammer |  |  |  |  | 12 | 9 | 10 |  |  | - |  |
| Komp: Slik unngår du… |  |  |  | 15 | 11 | 7 | 22 | 20 | 15+27 | 12 |  |
| Komp: Ledelse |  |  |  | 14 | 13 | 12 | 15 | 12 | 5 | 12 | 9+5 |
| Komp: Medarbeidere |  |  |  | 13 | 11 | 9 | 11 | 8 | 4 | 10 | 8 |
| Komp: Lov og plakat |  |  |  |  | 10 | 8 | 9 |  |  |  |  |
| Komp: Arbeidsrett | 6 | 15 | 7 | 13 | \* | 10 | 13 | 8 | 7 | 8 | 8+4 |
| Komp: Opphavsrett |  |  |  | 7 | \* | 12 | 10 | 10 | 16 | - |  |
| Komp: Lov, plakat, etikk |  |  |  |  |  |  |  | 6 | 6 |  | 7+4 |
| Komp: Digitalredaktører |  |  |  |  |  |  |  | 17 | 12 | 9 |  |
| Komp: Digitalt kildevern |  |  |  |  |  |  |  |  | 9 | 8 |  |
| NR Kompetanse MoR\* |  |  |  |  | 9 | 10 | 8 |  |  |  |  |
| NR Kompetanse NNR |  |  |  |  |  | 20 |  |  | 20 | 25 | 20 |
| NR Kompetanse RoAR |  |  |  |  |  | 4 |  |  |  |  |  |
| NR Kompetanse Vestafj |  |  |  |  |  |  |  | 10 | 9 |  |  |
| Topplederseminar – del 1 |  |  |  |  |  |  | 18 |  |  |  |  |
| Topplederseminar– del 2 |  |  |  |  |  |  |  | 18 |  |  |  |
| Topplederseminar– del 3 |  |  |  |  |  |  |  | 14 |  |  |  |
| **Totalt** | **326** | **360** | **274** | **339** | **280** | **368** | **369** | **373** | **400** | **385** |  |